**Pétervására Városi Önkormányzat Képviselő-testületének**

**6/2020. (II.21.) önkormányzati rendelete**

**a helyi adókról szóló 15/2015. (XI.27.) önkormányzati rendelet módosításáról**

Pétervására Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a helyi adókról szóló 15/2015. (XI.27.) önkormányzati rendeletének (a továbbiakban: **R.**) módosításáról a következőket rendeli el:

**1. §**

A **R.** 1. §-a a következő d) ponttal egészül ki:

„d) építményadó”

**2. §**

A **R.** 2/A. §-a a következő c)-e) pontokkal egészül ki:

„c) építmény: a helyi adókról szóló 1990. évi C. törvény (a továbbiakban: Htv.) 11. § (1) bekezdésében meghatározott fogalom;

d) hasznos alapterület: a Htv. 52. § 9. pontja szerinti fogalom;

e) reklámhordozó: a településkép védelméről szóló 2016. évi LXXIV. törvény 11/F. § 4. pontja szerinti fogalom.”

**3. §**

A **R.** a 12. §-t követően a következő 7. alcímmel, illetve 13. §, 14. § és 15. §-sal egészül ki:

**„7. Építményadó**

**Adómentesség és kedvezmény**

**13. §**

(1) Mentes az építményadó fizetési kötelezettség alól - a Htv. 13. §-ában meghatározottakon túlmenően - a magánszemély adóalany tulajdonában (használatában) lévő, a magánszemélyek kommunális adókötelezettsége alá tartozó

a) lakás, lakóház,

b) nem lakás céljára szolgáló építmények közül a gépjárműtároló.

(2) A vállalkozó mentesül az építményadó fizetési kötelezettség alól, ha a nevezett ingatlanban életvitelszerűen lakik, illetve egyben bejelentett lakóhelyének vagy tartózkodási helyének címe is, és vállalkozásával kapcsolatban nem számol el költséget a nevezett ingatlanra vagy az ingatlan egyes helyiségeire. Ebben az esetben a vállalkozónak az ingatlan után nem építményadó, hanem magánszemélyek kommunális adó fizetési kötelezettsége keletkezik.

**Az adó alapja**

**14. §**

Az építményadó alapja az építmény m2-ben számított hasznos alapterülete.

- 2 -

**Az adó mértéke**

**15. §**

(1) Az építményadó évi mértéke a (2) bekezdésben foglaltak kivételével

a) legfeljebb 5000 m2 hasznos alapterületű építmény esetén 500,-Ft/m2,

b) 5000 m2-t meghaladó hasznos alapterületű építmény esetén 250,-Ft/m2.

(2) A Htv. 11/A. § szerinti reklámhordozó esetében az építményadó évi mértéke 5.000,-Ft/m2”

**4. §**

E rendelet 3. §-ában foglaltakra figyelemmel a **R.** eredeti 13. §-ának számozása 16. §-ra változik.

**5. §**

1. Ez a rendelet 2020. július 1-jén lép hatályba.

(2) E rendelet hatályba lépésével egyidejűleg az idegenforgalmi adót érintő valamennyi rendelkezés, nevezetesen a **R.** 6. alcíme, illetve 9. §-a, 10. §-a, 11. §-a és 12. §-a hatályát veszti.

Pétervására, 2020. február 20.

**Eged István Dr. Varga Attila**

**polgármester jegyző**